wannaphong/clean_thaiwikipedia huggingface dataset:
# ศึกเทพยุทธเขาซูซัน ตอน ทายาทมารโลหิต
"ศึกเทพยุทธเขาซูซัน ตอน ทายาทมารโลหิต"  หรืออีกชื่อคือ "ประกาศิตจอมมารทะลุฟ้า" เป็นภาคสองต่อจากภาคแรกคือเรื่อง  "ศึกเทพยุทธเขาซูซัน ตอน กระบี่มังกรหงส์"（The God and the Demons of Zu Mountain) เป็นละครโทรทัศน์ฮ่องกงแนวกำลังภายในกึ่งแฟนตาซี 20ตอนจบ ที่ถ่ายทําและออกอากาศโดยช่องทีวีบีในปี ค.ศ.1991 นำแสดงโดย เจิ้ง อีเจี้ยน และ เฉิน สงหลิง ผลตอบรับในฮ่องกงดีกว่าภาคแรกและส่งให้
ดาราชาย เจิ้งอีเจี้ยน ดังยิ่งขึ้น ต่อมาในปีค.ศ. 1996 ได้ถูกนำไปออกอากาศในอินเดีย และกลายเป็นหนึ่งในละครฮ่องกงที่ฮิตมากที่นั้น

เรื่องย่อ 

เมื่อยุทธภพมีภัยทำให้สำนักง้อไบ้ต้องออกตามหากระบี่ วิเศษ 2 เล่มคือกระบี่ มังกร และกระบี่หงษ์ จอมมารเสื้อเขียวจึงถือโอกาสบุกขึ้นง้อไบ้เพื่อยึด สำนักหวังจะเปิดประตูกั้นแดนมารเพื่อเข้าไปฝึกวิชามาร แต่จอมมารเสื้อ เขียวไม่รู้วิธีเปิดประตู จึงต้องจับตัว ติงหยิ่น มาเพื่อสอบถามแต่ติงหยิ่นกลับเข้าไปแดนมารคนเดียว สี่เฟยเหนียง ที่เป็นมือขวาของจอมมารเสื้อเขียว จึงคิดเอาผ้ายันต์แ พรทองของ ฮูหยินเป่าเซี่ยง มาสยบติงหยิ่นแต่ก็ถูกเหล่าเศิษย์ของง้อไบ้ขวางไว้ ระหว่างนั้น ซ่างกวานนจิ๋งอั่ว โดนพิษกิ้งก่ายักษ์ ก็ได้ ซาเยี่ยนหงเป็นคนช่วยถอนพิษให้

แต่ซาเยี่ยนหงเองก็มีความแค้นกับสำนักง้อไบ้ ฝีมือของซาเยี่ยนหงสูงมาก แม้จอมมารเสื้อเขียวก็ไม่ใช่คู่ต่อสู้ คราวนี้สำนักง้อไบ้จึงต้องรับมือทั้งซาเยี่ยนหง และติงหยิ่นที่สำเร็จวิชาหยาดโลหิต ซ่างกวานจิ๋งอั่ว หลุดออกจากน้ำแข็งที่กักขังหวัง เปิดประตูแดนมารอีกครั้งเพื่อก่อกวนยุทธภพแต่ก็ถูก จี่เลอะถงกู ขัดขวางไว้ได้เหลื่อเพียงจิตมารที่ถูกกักไว้ในอุกาบาต จอมมารเชียนเหยียนหวัง ได้จิตมารของมารโลหิตเพื่อเพิ่มพลังของตนจึงเข้า แย่งอุกบาต จนทำ

ให้หายสาบสูญ ต่อมาอุกบาตแตกจึงให้กำเนิด สือเซิน ขึ้นมา ซือไท่หยวน และนักพรตอู่เฉินจึงสั่งให้ อี๋อิงหนาน และเซินถูหง ออกตามหามารโลหิต แล้วสังหารเพื่อยับยั้งภัยพิบัติ แต่กลับไม่ทันการเพราะสือเซินหลงอุบาย ของ นักพรตสองหน้า ทำให้กลายเป็นมารโลหิตเต็มตัว การยับยั้งมารโลหิต ต้องใช้ร่มฉัตร 7 สีของ ธิดาเทียนตู แต่ร่มฉัตร 7 สีต้องคำสาบของ ธิดาเถาฮัว เพื่อยุทธภพแล้ว ซุนหนานเสียงเจ้ง จึงยอมเสียสละเปิดร่มฉัตร 7 สีเพื่อปราบมาโลหิตจนตนเองต้องกลายเป็นหิน ส่วนสือเซินก็หลุดพ้นจาก การเป็นมารโลหิตชั่วคราว

เจ้าแม่เซิ่นกู จึงช่วยขับจิตมารออกจากร่างให้ แต่จิตมารกลับไปเข้าสิง ชุ่ยอิ่ง ศิษย์เอก และเซินถูหงก็โดนเทพปีศาจ 4 หน้าเพื่อชุ่ยอิ่ง แต่ชุ่ยอิ่งกลับรอดมาได้เพราะการช่วยของเซินถูหง ทั้งสองวางแผนเป็นให*่เริ่มจากการกำจัดจอมมารเชียนเหยียนและออกตามล่า สำนักง้อไบ้ อี๋อิงหนานและสือเซินหลบหนีไปในอดีตด้วยการย้อนเวลาของย่าจิ่วผาน เพื่อยับยั้งมารโลหิตสำนักง้อไบ้จึงต้องออกตามหาป้าย หยกประกาศิตที่อยู่ในแดนมารเพื่อมาปราบมารโลหิต

นักแสดงบางส่วน
เจิ้งอี้เจี้ยน รับบท สือเซิง
เฉินสงหลิง รับบท อวี้อิงหนาน 
หลอเล่อหลิน รับบท จอมมารเซียนเหยียน
จงซู่เหว่ย รับบท ซุ่ยอิง
โอวยุ่ยเหว่ย รับบท เฉินถู่หง 
กวนหลี่เจี๋ย รับบท ซางกวนจิงอู่ / มารโลหิต 
หลิวกัง รับบท นักพรตสองหน้า 
จางฟ่งหนี รับบท ธิดาเถาฮัว
ได้รับความนิยมในอินเดีย
ในปีค.ศ. 1996 ได้มีการนำละครชุดเรื่องนี้พากษ์เป็นภาษาฮินดี ออกอากาศในอินเดีย ผ่านทางช่องยอดนิยม HomeTV กลายเป็นหนึ่งในละครฮ่องกงที่ได้รับความนิยมอย่างล้นหลามในช่วงเวลานั้นในอินเดีย
# รูปสลักพระศากยมุนีเสด็จออกจากเขา
รูปสลักพระศากยมุนีเสด็จออกจากเขา  หรือ รูปสลักพระศากยมุนีปรากฏพระองค์  เป็นประติมากรรมไม้แกะสลัก ผลงานศิลปินชาวไต้หวัน หฺวาง ถู่-เฉฺว่ย์ สร้างขึ้นในปี 1926 รูปจำลองของประติมากรรมนี้ได้รับการขึ้นทะเบียนเป็นโบราณวัตถุสำคัญของสาธารณรัฐจีน (ประเทศไต้หวัน)

 ประวัติศาสตร์ 
ในสมัยไต้หวันใต้ปกครองญี่ปุ่น แม้ว่าหฺวาง ถู่-เฉฺว่ย์ จะถือเป็นศิลปินมีชื่อในเทเต็ง แต่เขาไม่ได้มีฐานะร่ำรวย ประธานใหญ่ของ ไต้หวันเดลีนิวส์ ในเวลานั้น อาไคชิ ซาดาโซะ (Akaishi Sadazo) ถึงกับเคยเสนอให้เขาล้มเลิกทางเดินในสายวิจิตรศิลป์และหันมาทำชิ้นงานขนาดเล็กที่คนทั่วไปต้องการเพื่อสร้างเงินดีกว่า กระนั้น หฺวางปฏิเสธข้อแนะนำนี้ ในช่วงเดียวกันนั้น ชาวเมืองย่านวั่นหวากำลังเตรียมการถวายพระพุทธรูปให้กับวัดหลงชาน, โดยมี เวย์ ชิง-เตอ เป์นผู้ดูแลการระดมทุน และต่อมาได้ระดมทุนว่าจ้างให้หฺวางเป็นผู้สร้างสรรค์พระพุทธรูปองค์ที่จะถวายแด่วัด

ประติมากรรมนี้สร้างขึ้นแล้วเสร็ใจในปี 1926 และส่งมาถึงไต้หวัน ประดิษฐานภายในวัดหลงชานสำเร็จในปลายปีเดียวกัน

ในปี 1945 ระหว่างการโจมตีไทเปทางอากาศ ประติมากรรมนี้ซึ่งประดิษฐานภายในโถงเคียงของวัดหลงชาน ถูกทำลาย ต่อมา คณะกรรมการกิจการวัฒนธรรม (กระทรวงวัฒนธรรมในปัจจุบัน) ได้เชิญชวน Huang Chao-mo มาเพื่อทำการบูรณะจนเสร็จในปี 1989 ในวันที่ 30 ตุลาคมของปีเดียวกัน คณะกรรมการกิจการวัฒนธรรมได้มอบประติมากรรมองค์จำลองที่ทำจากบรอนซ์รวมห้าองค์ให้แก่พิพิธภัณฑ์ประวัติศาสตร์แห่งชาติ, พิพิธภัณฑ์วิจิตรศิลป์แห่งชาติ, วัดไคหฺยวนในไถหนัน, พิพิธภัณฑ์วิจิตรศิลป์เกาสฺยง และที่วัดหลงชานที่เคยประดิษฐานประติมากรรมไม้องค์เดิม

 ลักษณะ 
thumb|100px|พระศากยมุนีปรากฏองค์จากภูเขา, เหลียง ไข่, ศตวรรษที่ 13
ผลงานออกแบบของหวางไม่ได้ทำตามแบบพระพุทธรูปธรรมเนียม เขาได้รับแรงบันดาลใจจากภาพดขียน พระศากยมุนีปรากฏองค์จากภูเขา (Shakyamuni Emerging from the Mountain) โดยศิลปินสมัยราชวงศ์ซ่งใต้ เหลียง ไข่ ซึ่งบอกเล่าเรื่องราวในพุทธประวัติตอนที่พระศากยมุนีพุทธเจ้าตรัสรู้หลังปฏิบัติธรรมบนเขานานเก้าปี และเสด็จลงมาจากภูเขา

พุทธศิลป์ของประติมากรรมนี้แสดงพระศากยมุนีพุทธเจ้าประทับยืน พระหัตถ์ (มือ) สองข้างประนมดึงจีวรขึ้น เปิดให้ชายจีวรเห็นพระบาท (เท้า) สองข้างที่ยืนเปิดออก ให้ลักษณะที่สมดุล ประติมากรรมนี้สร้างขึ้นจากโครงร่างดินเหนียว ก่อนแปรสภาพมาเป็นปูนปลาสเตอร์ ที่นำมาใช้เป็นโครงแกะสลักไม้ตามลำดับ
# ผักกาดขาวหยก
ผักกาดขาวหยก  เป็นประติมากรรมแกะสลักจากหยกเจไดต์เป็นรูปรูปหัวผักกาดขาวที่ในใบมีตั๊กแตนหนวดสั้นและตั๊กแตนหนวดยาวพรางตัวอยู่ในใบ ของสะสมของพิพิธภัณฑ์พระราชวังแห่งชาติ ในไทเป ประเทศไต้หวันJadeite Cabbage with Insects at the National Palace Museum website. Retrieved 20 November 2010.

ประติมากรรมนี้ได้รับความนิยมอย่างมากในบรรดานักท่องเที่ยวที่ไปเยี่ยมชมพิพิธภัณฑ์ จนมักถูกเข้าใจผิดว่าได้รับการขึ้นทะเบียนเป็นสมบัติแห่งชาติ แต่ในความเป็นจริงแล้วเป็นโบราณวัตถุสำคัญ ซึ่งมีระดับความสำคัญรองลงมา เท่านั้น江昭倫，故宮副院長馮明珠：不反對翠玉白菜、肉形石升級為國寶，中央廣播電台，2009-03-26 ผักกาดขาวหยกได้รับการยอมรับให้เป็นผลงานชิ้นเอก "ที่มีชื่อเสียงที่สุด" ของพิพิธภัณฑ์ และหนึ่งในสามสมบัติเอกแห่งพิพิธภัณฑ์ ร่วมกับ หินรูปเนื้อ และ เหมากงติ่ง รวมถึงได้รับการคัดเลือกจากสาธารณชนให้เป็นชิ้นงานที่สำคัญที่สุดของทั้งพิพิธภัณฑ์

ลักษณะ
ผักกาดขาวหยกมีขนาดยาว 18.7 เซนติเมตร กว้าง 9.1 เซนติเมตร หนา 5.07 เซนติเมตร ถือว่าเป็นขนาดที่ "พอกับมือคน"Leslie Hook. "The Jade Cabbage" Wall Street Journal. 27 July 2007. Retrieved 20 November 2010.

ลักษณะใบหยักเป็นคลื่น ความโปร่งแสงซึ่งเกิดจากการผสมสีธรรมชาติของหยกหลายสีเข้าด้วยกันจนเกิดสีสันต่าง ๆ เหมือนกับผักกาดขาว แกะสลักมาจากหยกเจไดต์ครึ่งขาวครึ่งเขียวซึ่งมีตำหนิเช่นรอยแตกและคราบจุดสีอยู่ รอยตำหนิเ่านี้กลายมาเป็นส่วนหนึ่งของประติมากรรมในฐานะเส้นใบของผักกาดSam Ju. "The Crystallization of the Jadeite Cabbage."  Translated by David Smith. Taiwan Panorama. October 2009. p. 83. Retrieved 20 November 2010.

มีการตีความว่าผักกาดขาวนี้แทนคุณธรรมของสตรีโดยก้านสีขาวแทนความบริสุทธิ์ ใบสีเขียวแทนความร่ำรวยและความเจริญพันธุ์ ส่วนตั๊กแตนแทนเด็ก ๆ หรือลูกหลาน กระนั้น จากการศึกษาชิ้นงานทางวิชาการพบว่าการตีความที่ว่านี้มีข้อผิดพลาดอยู่ บทกวีจากหนังสือกวี มีการกล่าวถึงแมลง "zhongsi"  ซึ่งตีความเป็นอุปมาถึงการมีบุตรหลานมากในวัฒนธรรมจีน และเป็นสัญลักษณ์มงคลถึงการมีบุตรหลานมาก จากการวิเคราะห์และการตีคสามบทกวีนี้ แมลง "zhongsi" น่าจะหมายถึงตั๊กแตนโลคัสตา (migratory locust) กระนั้น ขนาดตัวของตั๊กแตนหนวดสั้นบนประติมากรรมนี้มีขนาดเล็กเกินไปกว่าจะเป็นตั๊กแตนโลคัสตา ในชณะที่ตั๊กแตนหนวดยาวนั้นเป็นที่แน่ใจว่าคือจิ้งหรีดพุ่มไม้จีน (Chinese bush cricket; Gampsocleis gratiosa) ซึ่งไม่ใช่แมลง "zhongsi" แน่ ๆ ในทางกลับกัน จิ้งหรีดพุ่มไม้จีนเป็นแมลงส่งเสียงที่เลี้ยงเพาะพันธุ์โดยมนุษย์และใช้งานในสมัยราชวงศ์ชิงเพื่อสร้างความบันเทิงให้กับแขกในงานเลี้ยงรับรองของวังหลวง ทั้งหมดนี้หมายความว่า ตั๊กแตนที่ปรากฏบนประติมากรรมผักกาดขาวหยกนี้ ไม่ได้เป็นอุปมาถึงความเจริญพันธุ์ตามที่นิยมตีความกัน

ประวัติศาสตร์
ไม่เป็นที่ทราบถึงประติมากรผู้สร้างสรรค์ประติมากรรมนี้ ปรากฏการนำมาจัดแสดงครั้งแรกที่วังย่งเหอในพระราชวังต้องห้าม ซึ่งในเวลานั้นใช้งานเป็นที่พำนักของมเหสีจิ่นของจักรพรรดิกวังซฺวี่แห่งราชวงศ์ชิง นางน่าจะได้รับประติมากรรมนี้มาเป็นส่วนหนึ่งของสินสอดจากการแต่งงานกับจักรพรรดิในปี 1889 หลังราชวงศ์ชิงล่มสลาย จีนเกิดการปฏิวัติ ประติมากรรมนี้ตกทอดมายังพิพิธภัณฑ์พระราชวังของพระราชวังต้องห้าม ต่อมา ของสะสมหลักของพิพิธภัณฑ์ซึ่งรวมถึงประติมากรรมชิ้นนี้ รอดพ้นจากภัยสงครามกับญี่ปุ่นครั้งที่สองในสงครามโลกครั้งที่สองและสงครามกลางเมืองจีน ก่อนที่ในท้ายที่สุดจะถูกขนย้ายมายังพิพิธภัณฑ์พระราชวังแห่งชาติที่ไต้หวันในสมัยรัฐบาลสาธารณรัฐจีนลี้ภัยมายังเกาะไต้หวัน
# ชา อู-มิน
คิม มิน-อู (เกิด 24 ตุลาคม ค.ศ. 2000) เป็นที่รู้จักในชื่อในวงการว่า ชา อู-มิน  เป็นนักแสดงชาวเกาหลีใต้ภายใต้ต้นสังกัด Just Entertainment เขาเป็นที่รู้จักจากบทบาทในเรื่อง Night Has Come (ค.ศ. 2023) และ Study Group (ค.ศ. 2025)

 ชีวิตช่วงต้น 
ชา อู-มิน เกิดเมื่อวันที่ 24 ตุลาคม ค.ศ. 2000 ที่ปูซาน ประเทศเกาหลีใต้ เขาศึกษาที่สถาบันศิลปะแห่งกรุงโซล

 ผลงานการแสดง 
 ภาพยนตร์ 
 ปี ชื่อเรื่อง บทบาท  ค.ศ. 2023 Brave Citizen อี มุนกี 

 ละครโทรทัศน์ 
 ปี ชื่อเรื่อง บทบาท  ค.ศ. 2021 The Tasty Florida ซอ แฮวอน  ค.ศ. 2022 Weak Hero Class 1 คัง อูยอง  ค.ศ. 2023 Night Has Come โก คยองจุน  ค.ศ. 2025 Study Group พี ฮันอูล  Melo Movie อู จองฮู  Buried Hearts จี ซอนอู
# 3เฮิรตซ์
บริษัท 3เฮิรตซ์ จํากัด  เป็นสตูดิโอแอนิเมชันสัญชาติญี่ปุ่นที่ก่อตั้งโดยอดีตทีมงานจากสตูดิโอคิเนมาซิตรัส โดยยูอิจิโร่ มัตสึกะ เป็นผู้ก่อตั้งเมื่อเดือนมีนาคม พ.ศ. 2556 และในเครดิตของอนิเมะบริษัทนี้มักถูกเรียกว่า สตูดิโอ 3เฮิรตซ์

เมื่อวันที่ 17 มิถุนายน พ.ศ. 2567 บริษัท 3เฮิรตซ์ ได้ประกาศว่าได้โอนธุรกิจด้านการวางแผนและการผลิตแอนิเมชันให้กับ เอ-1 พิกเจอร์ส โดยบริษัทระบุว่าธุรกิจของตนจะดำเนินต่อไปภายใต้ เอ-1 พิกเจอร์ส ทั้ง สตูดิโอ 3เฮิรตซ์ และบัญชีทางการในเอกซ์ ของอนิเมะ ซอร์ดอาร์ตออนไลน์: กันเกลออนไลน์ II ได้ยืนยันว่า ทีมงานเดิมที่ทำงานในอนิเมะเรื่องนี้จะยังคงทำงานต่อไปภายใต้ เอ-1 พิกเจอร์ส

 ผลงาน 

 ซีรีส์โทรทัศน์ 
ปีชื่อเรื่องผู้กํากับแหล่งที่มาจํานวนตอนอ้างอิง2557วิธีสวรรค์มาซายูกิ ซาโคอิงานต้นฉบับ132559มิติปริศนา (ร่วมแอนิเมชันกับ ออเรนจ์)คันตะ คาเมอิมังงะ12ฟลิปแฟลปเปอร์คิโยทากะ โอชิยามะงานต้นฉบับ132560องค์หญิงสายลับ (ร่วมแอนิเมชันกับ แอคตัส)มาซากิ ทาจิบานะงานต้นฉบับ122561ซอร์ดอาร์ตออนไลน์: กันเกลออนไลน์มาซายูกิ ซาโคอิไลต์โนเวล122563ชิโดริ อาร์เอสซีมาซาโนริ ทาคาฮาชิมังงะ12เอ3! (ร่วมแอนิเมชันกับ พีเอเวิกส์)มาซายูกิ ซาโคอิ
มาโกโตะ นากาโโนะ

เคสุเกะ ชิโนฮาระเกมมือถือ242565ฮีลเลอร์เกิร์ลยาสึฮิโระ อิริเอะงานต้นฉบับ12ผู้กล้าซึนซ่าส์กับจอมมารสู้ชีวิต!ไดสุเกะ ซึคุชิไลต์โนเวล122566เดอะ มาร์จินอล เซอร์วิสมาซายูกิ ซาโคอิงานต้นฉบับ12

 แอนิเมชันวิดีโอต้นฉบับ 
ปีชื่อเรื่องผู้กํากับแหล่งที่มาจํานวนตอนอ้างอิง2558วิธีสวรรค์มาซายูกิ ซาโคอิงานต้นฉบับ12559มิติปริศนา (ร่วมแอนิเมชันกับ ออเรนจ์)คันตะ คาเมอิมังงะ12562วิถีสวรรค์: ขอพรอีกสักครั้งมาซายูกิ ซาโคอิงานต้นฉบับ1

 ภาพยนตร์ 
ปีชื่อเรื่องผู้กํากับแหล่งที่มาอ้างอิง2562แบล็คฟ็อกซ์คาซึยะ โนมูระเคสุเกะ ชิโนฮาระงานต้นฉบับ

 วิดีโอเกม 
ชื่อผู้จัดจําหน่ายวันที่วางจำหน่ายหมายเหตุอ้างอิงโตเกียวซานาดูนิฮอนฟัลคอม30 กันยายน 2558แอนิเมชันเปิดเรื่องYs VIII: Lacrimosa of Danaนิฮอนฟัลคอม21 กรกฎาคม 2559แอนิเมชันเปิดเรื่องThe Legend of Heroes: Trails of Cold Steel IIIนิฮอนฟัลคอม28 กันยายน 2560แอนิเมชันเปิดเรื่องThe Legend of Heroes: Trails of Cold Steel IVนิฮอนฟัลคอม27 กันยายน 2561แอนิเมชันเปิดเรื่อง

 บุคลากรที่โดดเด่น 
รายชื่อบุคลากรที่มีชื่อเสียงที่สังกัดหรืออยู่ในสตูดิโอในปัจจุบัน

 ตัวแทนพนักงาน 

 ยูอิจิโร่ มัตสึยะ (ผู้ก่อตั้งและประธาน)

 ผู้ผลิตแอนิเมชัน 

 ฮิเดอากิ คูโบะ (2557~2562)

 ผู้กํากับ 

 ยาสึฮิโระ อิริเอะ
# พีโอ
พโย จี ฮุน (เกิด 2 กุมภาพันธ์ ค.ศ. 1993) หรือ พีโอ เป็นแร็ปเปอร์ นักร้อง และนักแสดงชาวเกาหลีใต้ เขาเป็นสมาชิกที่อายุน้อยที่สุดของบอยแบนด์บล็อกบี และยูนิตย่อยของวง Bastarz

 ชีวิตช่วงต้นและการศึกษา 
พีโอ มีชื่อจริงว่า พโย จี-ฮุน เกิดเมื่อวันที่ 2 กุมภาพันธ์ ค.ศ. 1993 ณ ซ็องซันดง เขตมาโพ โซล ประเทศเกาหลีใต้ เขาศึกษาที่โรงเรียนพหุศิลป์ฮันลิม และสำเร็จการศึกษาในปี ค.ศ. 2012

 ผลงานเพลง 

 ซิงเกิล 

 ชื่อเพลง ปี อันดับสูงสุดในชาร์ต อัลบั้ม เกาหลีใต้  "Men'z Night" ค.ศ. 2017 — rowspan="3"  "Comme des Garçons"  ค.ศ. 2018 — "Promise" ค.ศ. 2019 148
# อี มิน-แจ
อี มิน แจ (เกิดวันที่ 21 มกราคม ค.ศ. 2000) เป็นนักแสดงชาวเกาหลีใต้ในสังกัดอิกเกิลเอนเตอร์เทนเมนต์ เขามีชื่อเสียงจากละครโทรทัศน์เรื่อง Train (ค.ศ. 2020) และ โรแมนซ์ฉบับเร่งรัด (ค.ศ. 2023)

 ชีวิตช่วงต้น 
อีเกิดเมื่อปี ค.ศ. 2000 ที่ประเทศเกาหลีใต้ เขาสำเร็จการศึกษาจากภาควิชาละครเวทีแห่งมหาวิทยาลัยชุงอัง

 ผลงานการแสดง 
 ละครโทรทัศน์ 
 ปี ค.ศ. เรื่อง บทบาท  2020 Train ซอ โดวอน (วัยเด็ก)  Homemade Love Story อู จองโฮ (วัยเด็ก)  2021 Bossam: Steal the Fate องค์ชายนึงยาง   2022 Love All Play อีดึน  Hunted ฮยอนมิน  The Golden Spoon ควอน มินโฮ  Cheer Up โด แจอี  Trolley จิน ซึงโฮ  2023 โรแมนซ์ฉบับเร่งรัด ซอ กอนฮู  2024 Hide โท จินอู  2025 Kick Kick Kick Kick Lee Min-jae  Weak Hero Class 2 Go Hyun Tak https://www.news18.com/movies/weak-hero-class-2-starring-ryeoun-park-ji-hoon-and-lee-jun-young-wraps-up-shooting-8920453.html"
# โลเรนโซ ซูร์โซโล
โลเรนโซ ซูร์โซโล (เกิด 21 มีนาคม ค.ศ. 2000) เป็นนักแสดงชาวอิตาลี เขามีชื่อเสียงจากบทบาทในละครวัยรุ่นของเน็ตฟลิกซ์เรื่อง Baby (ค.ศ. 2018–2020), ภาพยนตร์ตลกดราม่าของเน็ตฟลิกซ์เรื่อง ใต้แสงอาทิตย์แห่งริชชิโอเน (ค.ศ. 2020) และภาพยนตร์แนวดราม่าที่ได้รับการเสนอชื่อเข้าชิงรางวัลออสการ์เรื่อง EO (ค.ศ. 2022)

 ชีวิตช่วงต้น 
ซูร์โซโลเกิดที่กรุงโรม เป็นบุตรของเฟเดริโก ซูร์โซโล นักข่าวของ RAI และกาเบรีย ชีปุลโล ผู้อำนวยการสร้างภาพยนตร์ เขามีพี่สาวหนึ่งคน เขาเรียนที่ลีเชโอ ลิงกวิสติโก และเคยใช้ชีวิตอยู่ที่ประเทศอังกฤษเป็นเวลาหกเดือนระหว่างเรียนระดับมัธยมศึกษา

 ผลงานภาพยนตร์ 
 ภาพยนตร์ 
 ปี ชื่อเรื่อง บทบาท  ค.ศ. 2012 A Perfect Family อันเจโล ค.ศ. 2013  ลอเรนโซ ค.ศ. 2018  จูลิโอ รานิเอรี ค.ศ. 2019  ริคคาร์โด ค.ศ. 2020 Under the Riccione Sun วินเชนโซ  อเลสซานโดร ค.ศ. 2021  โลโดวิโก ค.ศ. 2022 EO วีโต Under the Amalfi Sun วินเชนโซ ค.ศ. 2023 Diabolik: Who Are You? ไดอาโบลิก (วัยหนุ่ม) In the Hand of Dante Squali
# สมาคมกีฬาฮอกกี้น้ำแข็งแห่งประเทศไทย
สมาคมกีฬาฮอกกี้น้ำแข็งแห่งประเทศไทย (อักษรย่อ: IHAT) เป็นหน่วยงานกำกับดูแลและสมาชิกของสหพันธ์ฮอกกี้น้ำแข็งนานาชาติ (IIHF) ที่กำกับดูแลกีฬาฮอกกี้น้ำแข็งในประเทศไทย
# กีฬาอีสปอร์ตในเอเชียนเกมส์
กีฬาอีสปอร์ต เป็นหนึ่งในกีฬาของเอเชียนเกมส์อย่างเป็นทางการตั้งแต่เอเชียนเกมส์ 2022 ที่หางโจว ประเทศจีน โดยเริ่มต้นจากการเป็นกีฬาสาธิตในเอเชียนเกมส์ 2018 ที่จาการ์ตาและปาเล็มบัง

 ประวัติ 
อีสปอร์ตเปิดตัวในเอเชียนเกมส์ร่วมกับกีฬาประเภทอื่น ๆ ในเอเชียนเกมส์ 2018 ที่จาการ์ตาและปาเล็มบังในฐานะกีฬาสาธิต การแข่งขันประกอบด้วยเกมทั้งหมด 6 รายการ ทั้งบนมือถือและคอมพิวเตอร์ตั้งโต๊ะ อีสปอร์ตกลายเป็นกีฬาชิงเหรียญในเอเชียนเกมส์ 2022 ที่จัดขึ้นในหางโจว ประเทศจีน เมื่อ ค.ศ. 2023 ซึ่งช่วยส่งเสริมสถานะของกีฬาให้ได้รับการยอมรับในฐานะกีฬาที่แท้จริง การแข่งขันดังกล่าวที่เลื่อนจัดออกไป ประกอบด้วยเกมทั้งหมด 7 รายการ เกม Hearthstone ซึ่งเดิมเป็นหนึ่งในรายการแข่งขัน ถูกถอดออกจากกำหนดการแข่งขันเนื่องจากใบอนุญาตหมดอายุ

อีสปอร์ตยังคงมีแผนที่จะจัดแข่งขันในเอเชียนเกมส์ 2026 ที่จังหวัดไอจิและนาโงยะ ประเทศญี่ปุ่น

 การแข่งขัน 
ครั้งที่ปีเจ้าภาพชาติที่ทำผลงานดีที่สุด ครั้งที่ 19  ค.ศ. 2022  หางโจว, จีน   ครั้งที่ 20  ค.ศ. 2026  จังหวัดไอจิ และ นาโงยะ, ญี่ปุ่น  

 ตารางสรุปเหรียญรางวัล 

 ประเทศที่เข้าร่วมแข่งขัน 
ประเทศ1822จำนวนครั้ง  4 11331 21319 2931 2915 21713 23  1312 2 7 1928 2 1 1115 2615 2 19 1219 2 13 1 10 1 16 1 22 16  1 12 1 25 1 4 1721 2 1 1715 214 2 12 1732 2 10 1123 21726 2 จำนวนประเทศ  18  30 จำนวนนักกีฬา  131  475
# อลหม่านวิวาห์กำมะลอ
อลหม่านวิวาห์กำมะลอ เป็นละครโทรทัศน์เกาหลีใต้ปี 2023 นำแสดงโดยแพ็ก จิน-ฮี, อัน แจ-ฮย็อน, ชา จู-ย็อง และจ็อง อึย-แจ ออกอากาศตอนแรกทางช่องเคบีเอส 2 เมื่อวันที่ 25 มีนาคม ค.ศ. 2023 และออกอากาศทุกวันเสาร์และอาทิตย์ เวลา 19:55 น. (เวลามาตรฐานเกาหลี) มีจำนวน 50 ตอน และยังสตรีมบนโกโกวา, วิกิ และวิวได้ในบางภูมิภาค

ละครเรื่องนี้จบลงในวันที่ 10 กันยายน ค.ศ. 2023 โดยมีเรตติ้งผู้ชม 22.9% ในตอนจบ

 เรื่องย่อ 
ละครเรื่องนี้เป็นเรื่องราวของหญิงสาวที่เป็นครูสอนพิเศษซึ่งตั้งครรภ์ทั้ง ๆ ที่ยังไม่แต่งงาน และหมอหนุ่มที่ทำสัญญาปลอม ๆ จนนำไปสู่ความรัก การตั้งครรภ์ การคลอดบุตร และการเลี้ยงดูบุตร
# ดิศริญากรณ์ ดิศกุล ณ อยุธยา
ดิศริญากรณ์ ดิศกุล ณ อยุธยา (เกิดวันที่ 11 เมษายน) ชื่อเล่น วิปครีม เป็นนักแสดงหญิงและนางแบบชาวไทย สังกัดช่อง 3 เอชดี มีผลงานเป็นที่รู้จักจากละครเรื่อง คุณพี่เจ้าขาดิฉันเป็นห่านมิใช่หงส์

 ประวัติ 
ดิศริญากรณ์เกิดเมื่อวันที่ 11 เมษายน พ.ศ. 2544 จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย

 เข้าสู่วงการ 
ดิศริญากรณ์เข้าสู่วงการจากการถ่ายโฆษณา ถ่ายแบบ ก่อนจะได้เซ็นสัญญาเป็นนักแสดงในสังกัดช่อง 3 เอชดีโดยมีผลงานละครเรื่องแรกคือเรื่อง 18 มงกุฎสะดุดเลิฟ (2566) จากนั้นในปี พ.ศ. 2567 เธอมีละคร 2 เรื่องคือเรื่องในวันที่ฝนพร่างพราย รับบทเป็น เบญจวรรณ และเรื่องโลกหมุนรอบเธอ รับบทเป็น ฟรังก์

ต่อมาในปี พ.ศ. 2568 ได้แสดงละครพีเรียดเรื่องคุณพี่เจ้าขาดิฉันเป็นห่านมิใช่หงส์ โดยรับบทเป็น ดอกแก้ว

 ผลงาน 
 ละครโทรทัศน์ 
 ละครทั้งหมดออกอากาศทางช่อง 3 เอชดี
 ปี  เรื่อง  บทบาท 2566 18 มงกุฎสะดุดเลิฟ แบมแบม 2567 ในวันที่ฝนพร่างพราย เบญจวรรณ (เบลล์) โลกหมุนรอบเธอ ฟรังก์ 2568 คุณพี่เจ้าขาดิฉันเป็นห่านมิใช่หงส์ ดอกแก้ว แผนรักหักคานลุง กุมาริกา (มด) (รับเชิญ) ยัยปลาไหลกับนายไฮโซ
# ตามหาศรัทธารัก
ตามหาศรัทธารัก   เป็นภาพยนตร์ดรามาสัญชาติอเมริกันปี 1997 กำกับโดยกัส แวน แซงต์ และเขียนบทโดยเบน แอฟเฟล็ก และ แมตต์ เดมอน นำแสดงโดย โรบิน วิลเลียมส์, เดมอน, แอฟเฟล็ก, สเต็ลลัน สกอชกวด และมินนี ไดรเวอร์ ภาพยนตร์เรื่องเล่าเรื่องของวิลล์ ฮันติง ภารโรง ผู้มีพรสวรรค์ทางคณิตศาสตร์ ซึ่งถูกค้นพบโดยศาสตราจารย์จากสถาบันเทคโนโลยีแมสซาชูเซตส์

ภาพยนตร์ได้รับคำชื่นชมจากนักวิจารณ์และทำรายได้มากกว่า 225 ล้านเหรียญสหรัฐ ในช่วงการฉายในโรงภาพยนตร์ โดยมีงบสร้าง 10 ล้านดอลลาร์  ในงานประกาศรางวัลออสการ์ครั้งที่ 70 ภาพยนตร์ ภาพยนตร์ได้รับการเสนอชื่อเข้าชิงรางวัลใน 9 สาขา รวมทั้ง ภาพยนตร์ยอดเยี่ยม และผู้กำกับยอดเยี่ยม และได้รับรางวัล 2 รางวัล ได้แก่ รางวัลนักแสดงสมทบชายยอดเยี่ยม (วิลเลียมส์) และบทภาพยนตร์ดั้งเดิมยอดเยี่ยม (แอฟเฟล็กและเดมอน) ในปี 2014 ได้รับการจัดอันดับอยู่ที่อันดับ 53 ในรายชื่อ "100 ภาพยนตร์โปรด" จาก The Hollywood Reporter
# คนกร้าวทะนงโลก
คนกร้าวทะนงโลก  เป็นภาพยนตร์ดรามาสัญชาติอเมริกันในปี 2008 กำกับการแสดงและผลิตโดยคลินต์ อีสต์วูด ร่วมแสดงโดยนักแสดงชาวอเมริกันเชื้อสายม้งจำนวนมาก ซึ่งถือเป็นครั้งแรกสำหรับภาพยนตร์อเมริกันกระแสหลัก ดนตรีประกอบแต่งโดยไคล์ อีสต์วูด และไมเคิล สตีเวนส์ โดยมีเจมี คัลลัม และคลินต์ อีสต์วูด เป็นผู้ประพันธ์เพลงนำ

ภาพยนตร์มีเรื่องราวเกิดขึ้นที่ไฮแลนด์พาร์ก รัฐมิชิแกน โดยเป็นเรื่องราวของวอลต์ โคเวลสกี ทหารผ่านศึกสงครามเกาหลีที่เพิ่งเป็นม่ายและมีครอบครัวแตกแยก เมื่อเพื่อนบ้านของโคเวลสกี ชื่อเทา วัง ลอร์ ถูกลูกพี่ลูกน้องกดดันให้ขโมยฟอร์ดโตริโนของวอลต์ เพื่อเข้าร่วมแก๊ง แต่วอลต์สามารถขัดขวางการโจรกรรมนั้นได้ และพัฒนาความสัมพันธ์กับเด็กชายและครอบครัวของเขา

คนกร้าวทะนงโลก เปิดตัวด้วยการฉายในโรงภาพยนตร์แบบจำกัดโรง ในสหรัฐอเมริกาเมื่อวันที่ 12 ธันวาคม ค.ศ. 2008 ก่อนที่จะออกฉายโรงภาพยนตร์ทั่วไป ในวันที่ 9 มกราคม ค.ศ. 2009 ทำรายได้ทั่วโลก 270 ล้านเหรียญสหรัฐ ทำให้เป็นภาพยนตร์ของอีสต์วูดที่ทำรายได้สูงสุดเป็นอันดับสองจนถึงปัจจุบัน ภาพยนตร์เรื่องนี้ได้รับคำวิจารณ์ในเชิงบวกจากนักวิจารณ์เป็นส่วนใหญ่ โดยยกย่องการกำกับและการแสดงของอีสต์วูด
# ทาเกโนริ คันซากิ
ทาเกโนริ คันซากิ (เกิดวันที่ 15 กรกฎาคม ค.ศ. 1943) เป็นนักการเมืองชาวญี่ปุ่นที่ดำรงตำแหน่งสมาชิกสภาผู้แทนราษฎรในฐานะสมาชิกพรรคโคเม เขาเกิดที่เทียนจิน ประเทศจีนในสมัยที่อยู่ภายใต้การครอบครองของญี่ปุ่น เขาจบจากมหาวิทยาลัยโตเกียว ได้รับเลือกเป็น สส. ครั้งแรกใน ค.ศ. 1983 โดยในเดือนสิงหาคม ค.ศ. 1993 ถึงเมษายน ค.ศ. 1994 เขาดำรงตำแหน่งรัฐมนตรีว่าการกระทรวงไปรษณีย์และโทรคมนาคมในคณะรัฐมนตรีโมริฮิโตะ โฮโซกาวะ

คันซากิเป็นหัวหน้าพรรคโคเมตอนที่พรรคนี้เข้าแนวร่วมในเดือนตุลาคม ค.ศ. 1999 กับพรรคเสรีประชาธิปไตย ซึ่งยังคงอยู่จนถึงปัจจุบัน คันซากิเป็นนักวิจารณ์นายกรัฐมนตรีโยชิโร โมริที่มีชื่อเสียง【話の肖像画】公明党元代表・神崎武法（3） 腹をくくった「森降ろし」 産経新聞、2018.1.10 ในช่วงเวลาที่สมาชิกพรรคเสรีประชาธิปไตยบางคนแสดงความไม่เห็นด้วยกับการลงประชามติในท้องถิ่นที่แสดงความไม่เห็นด้วยกับโครงการเขื่อนที่เสนอไว้ริมแม่น้ำโยชิโนะ คันซากิยืนกรานว่าควรเคารพการตัดสินใจของผู้มีสิทธิลงคะแนนเสียงอย่างเต็มที่ ใน ค.ศ. 2001 เขาได้ประกาศสนับสนุนให้คู่สมรสคงนามสกุลของตนเอง第151回国会 - 衆議院 - 本会議 - 2号 平成13年02月05日

เขาลงจากตำแหน่งหัวหน้าพรรคใน ค.ศ. 2006 และกลายเป็นที่ปรึกษาแทน ก่อนจะเกษียณตนเองจากสภาฯ ใน ค.ศ. 2010 เนื่องจากไตวาย แต่ยังคงเป็นที่ปรึกษาพรรคถาวร
# รายชื่อภาพยนตร์ไทย พ.ศ. 2568
รายชื่อภาพยนตร์ไทย ที่ออกฉายครั้งแรกใน พ.ศ. 2568
 เรื่องที่  เรื่อง  วันที่  ผู้กำกับ  นักแสดง  ค่าย  อ้างอิง  หมายเหตุ 1 แสนสนั่นพันธุ์สั่นสู้  9 มกราคม พิง ลำพระเพลิง  แปดพัน สตูดิโอ   2 พนอ  16 มกราคม พุฒิพงศ์ สายศรีแก้ว  ไฟว์สตาร์โปรดักชั่น   3 เจ้าดวงเดือน กรภัทร ภวัครานนท์    ภาพยนตร์สารคดีชีวิตของเจ้าดวงเดือน ณ เชียงใหม่ 4 ไอ้เป๊าะ CEO ม.6  30 มกราคม นัฐพงศ์ วงษ์กวีไพโรจน์ ลัทธ์กมล ปิ่นโรจน์กีรติ    5 แฟลตเกิร์ล ชั้นห่างระหว่าง เ ร า 6 กุมภาพันธ์ จิรัศยา วงศ์สุทิน  จีดีเอช   6 สาปอสรพิษ  13 กุมภาพันธ์ ลี ทองคำ  ทองคำฟิล์มส์   7 สวัสดีวันจันทร์(ส)  20 กุมภาพันธ์ ชาคร ไชยปรีชา โอบนิธิ วิวรรธนวรางค์ เนรมิตรหนังฟิล์ม   8 มานี มานะ มิตรภาพระหว่างเพื่อน  นันทพล กมุทวณิช     9 นาคบรรพ์  27 กุมภาพันธ์   S Class Entertainment    10 เพราะรักต้องมี สำรวย รักชาติ  บลูแซมพิคเจอร์   11 แต่ง..Monk  6 มีนาคม      12 มูลู หน้าครู  13 มีนาคม บุญส่ง นาคภู่ อุษามณี ไวทยานนท์ จันธารา 168   13 ซองแดงแต่งผี  20 มีนาคม ชยนพ บุญประกอบ  จีดีเอช   14 ตำนานหน้ากากผีตาโขน  27 มีนาคม      15 ฮาลาบาลา ป่าจิตหลุด  3 เมษายน เอกสิทธิ์ ไทยรัตน์     16 พระแท้ คนเก๊  อารักษ์ อมรศุภศิริ  คาร์แมนไลน์สตูดิโอ   17 พระร่วง..มหาศึกสุโขทัย  29 พฤษภาคม ชาติชาย เกษนัส  วิน สตูดิโอ และ มาเจนตา มีเดีย ครีเอชั่น   สี่ป่าช้า (10 เมษายน)
 สุสานคนเป็น (24 เมษายน)
 Jenny I Love You (24 เมษายน)
 หลวงพี่แจ๊ส โคตรซิ่ง (1 พฤษภาคม)
 พี่วรรณมาสอน (15 พฤษภาคม)
 ปีนเกลียว (22 พฤษภาคม)
 ผีน้อย (29 พฤษภาคม)
 ห่าก้อม (5 มิถุนายน)
 ฮักสัปปะหลี้กับคดีสีชมพู (5 มิถุนายน)
 พระไม้ (12 มิถุนายน)
 Attack 13 วิญญาณเลขที่ 13 (19 มิถุนายน)
 Survive Or Die รอดตาย (19 มิถุนายน)
 ตำบักหุ่ง (26 มิถุนายน)
 GLOW (26 มิถุนายน)
 คนช่างจำ (17 กรกฎาคม)
 คายอ้อ (17 กรกฎาคม)
 นากรักมาก ม๊ากมาก (24 กรกฎาคม)
 ข้างบ้าน (31 กรกฎาคม)
 เทยไทบ้าน (31 กรกฎาคม)
 โศกาภิวัฒน์ (7 สิงหาคม)
 ท่าแร่ (7 สิงหาคม)
 ครูรอน (28 สิงหาคม)
 Food Truck รักหมูเด้ง (28 สิงหาคม)
 หนังข้าใครอย่าแตะ (28 สิงหาคม)
 หอ/กะ/ผี (4 กันยายน)
 Ghost Board กล่องผี สุ่มวิญญาณ (11 กันยายน)
 สแคร์รั่ว เดอะมูฟวี่ (25 กันยายน)
 ป่าช้าผีแขก (ของแขก 2) (25 กันยายน)
 FIRST CAMPING (2 ตุลาคม)
 ธี่หยด 3 (8 ตุลาคม)
 เสือ (23 ตุลาคม)
 อนงค์ 2 (30 ตุลาคม)
 สัปเหร่อ 2 (ยังไม่กำหนดวันฉาย)
 กฤษดา พาราไดซ์ (6 พฤศจิกายน)
 บุพผาราตรี มาลีรัตติกาล (13 พฤศจิกายน)
 ตาโขน (20 พฤศจิกายน)
 มือปืน (27 พฤศจิกายน)
 Beauty and the beat (10 ธันวาคม) 54 อีเรียมซิ่ง 2  25 ธันวาคม  ราณี แคมเปน    55 บัว
# มีรอสวาวา มาร์แชลุก
มีรอสวาวา มาร์แชลุก (11 มีนาคม ค.ศ. 1939 – 7 มกราคม ค.ศ. 2025) เป็นนักแสดงหญิงชาวโปแลนด์ เธอแสดงในบทบาทจากบอฮาแตร์รอกูและมักนัต เธอเสียชีวิตในวันที่ 7 มกราคม ค.ศ. 2025 ด้วยอายุ 85 ปีZmarła Mirosława Marcheluk, znakomita aktorka przez wiele lat związana z Łodzią Nie żyje Mirosława Marcheluk. Pamiętna rola w "Seksmisji"
# พิกัดอัตราศุลกากรในรัฐบาลทรัมป์สมัยที่ 1
พิกัดอัตราศุลกากรในช่วงที่ดอนัลด์ ทรัมป์ดำรงตำแหน่งประธานาธิบดีสมัยที่ 1 เกี่ยวข้องกับการคุ้มครองการค้ากับประเทศอื่น ๆ โดยเฉพาะอย่างยิ่งจีน โดยหลักเกี่ยวข้องกับภาษีนำเข้าจากต่างประเทศที่กำหนดโดยดอนัลด์ ทรัมป์ ประธานาธิบดีคนที่ 45 ของสหรัฐอเมริกา นานมาแล้วก่อนที่เขาจะดำรงตำแหน่งประธานาธิบดีในปี ค.ศ. 2017 ทรัมป์ได้ส่งเสริมการเก็บภาษีนำเข้าเพื่อตอบโต้ประเทศต่างๆ ที่เขาเชื่อว่ากำลัง "ฉ้อโกง" สหรัฐอเมริกา ทรัมป์ยืนกรานว่าประเทศต่าง ๆ จะต้องชำระภาษีศุลกากรที่เขากำหนด อย่างไรก็ตาม นักเศรษฐศาสตร์หลายคนกล่าวว่าความจริงคือผู้นำเข้าสินค้าชาวอเมริกันต่างหากที่ต้องจ่ายภาษีเหล่านั้น

thumb|upright=1.35|การขาดดุลการค้าของสหรัฐอเมริกาตั้งแต่ปี ค.ศ. 1997 ถึงปี ค.ศ. 2021 การขาดดุลอยู่ที่มากกว่า 50 หมื่นล้านดอลลาร์ในปี ค.ศ. 2021 โดยแสดงประเทศต่าง ๆ ไว้ ข้อมูลจากสำนักงานสำมะโนประชากรของสหรัฐอเมริกา 

ในเดือนมกราคม ค.ศ. 2018 ทรัมป์กำหนดภาษีแผงโซลาร์เซลล์และเครื่องซักผ้าในอัตรา 30–50% ในเดือนมีนาคม ค.ศ. 2018 เขาได้กำหนดภาษีนำเข้าเหล็ก (25%) และอะลูมิเนียม (10%) จากประเทศส่วนใหญ่The President also authorized the Department of Commerce to provide relief, or exclusion, from these tariffs for U.S. steel and aluminum importers in certain circumstances, such as when the product is not available domestically or based on national security considerations. See "Steel and Aluminum Tariffs: Commerce Should Improve Its Exclusion Request Process and Economic Impact Reviews". and "Steel and Aluminum Tariffs:Commerce Should Update Public Guidance to Reflect Changes in the Exclusion Process". U.S. Government Accountability Office. Retrieved January 12, 2022. ซึ่งตามข้อมูลของมอร์แกน สแตนลีย์ ครอบคลุมประมาณ 4.1% ของการนำเข้าของสหรัฐฯ ในเดือนมิถุนายน ค.ศ. 2018 อัตราภาษีได้ถูกขยายไปยังสหภาพยุโรป แคนาดา และเม็กซิโก รัฐบาลทรัมป์ได้กำหนดและเพิ่มอัตราภาษีศุลกากรสำหรับสินค้าที่นำเข้าจากจีน ส่งผลให้เกิดสงครามการค้า

คู่ค้าได้ใช้มาตรการภาษีตอบโต้สินค้าจากสหรัฐฯ ในเดือนมิถุนายน ค.ศ. 2018 อินเดียวางแผนที่จะเรียกค่าปรับการค้ามูลค่า 241 ล้านดอลลาร์จากเหล็กและอะลูมิเนียมของอินเดียมูลค่า 1.2 พันล้านดอลลาร์ แต่ความพยายามในการเจรจาทำให้เกิดความล่าช้าจนถึงเดือนมิถุนายน ค.ศ. 2019 เมื่ออินเดียได้กำหนดภาษีตอบโต้สินค้าจากสหรัฐฯ มูลค่า 240 ล้านดอลลาร์สหรัฐ